**Ministru kabineta rīkojuma projekta „Par mērķdotāciju sadalījumu pašvaldībām – pašvaldību izglītības iestādēm 2014.gadam”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par valsts budžetu 2014.gadam” (turpmāk – likums) trešā panta pirmās daļas 1., 2. un 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd finansējums mērķdotācijām pašvaldībām apstiprināts ar 2013.gada 16.decembra Ministru kabineta rīkojumu Nr.636  “Par mērķdotāciju sadalījumu pašvaldībām – pašvaldību izglītības iestādēm 2014.gadam” 2014.gada pirmajiem astoņiem mēnešiem (janvārim – augustam). 2014.gada pēdējiem četriem mēnešiem (septembrim – decembrim) finansējuma apmērs nav sadalīts pa pašvaldībām – tas apstiprināts vienā summā. Saskaņā ar likuma 3.panta 1., 2. un 3.punktā noteikto, pamatojoties uz Izglītības un zinātnes ministrijas sniegto informāciju, sadalījumu pa pašvaldībām var veikt Ministru kabineta noteiktajā kārtībā.Kārtības, kas nosaka mērķdotācijas sadali:* 2009.gada 22.decembra Ministru kabineta noteikumiem Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” (turpmāk – noteikumi Nr.1616);
* 2011.gada 5.jūlija Ministru kabineta noteikumiem Nr.523 „Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas” (turpmāk – noteikumi Nr.523);

 * 2001.gada 28.augusta Ministru kabineta noteikumiem Nr.382 „Interešu izglītības programmu finansēšanas kārtība” (turpmāk – noteikumi Nr.382);
* 2010.gada 31.augusta Ministru kabineta noteikumiem Nr.825 „Speciālās izglītības iestāžu, vispārējās izglītības iestāžu speciālās izglītības klašu (grupu) un internātskolu finansēšanas kārtība” (turpmāk – noteikumi Nr.825).

Likuma 21.pantā noteikts, ka budžeta resora "62. Mērķdotācijas pašvaldībām" programmas 01.00.00 "Mērķdotācijas izglītības pasākumiem", programmas 05.00.00 "Mērķdotācijas pašvaldībām — pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām" un programmas 10.00.00 "Mērķdotācijas pašvaldībām — pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām" izpildītājs ir Izglītības un zinātnes ministrija.Pamatojoties uz minēto, Izglītības un zinātnes ministrija sagatavojusi un iesniedz izskatīšanai Ministru kabineta rīkojuma projektu „Par mērķdotāciju sadalījumu pašvaldībām – pašvaldību izglītības iestādēm 2014.gadam” (turpmāk – projekts).Anotācijas pielikumā aprēķinu kopsavilkums “62.Mērķdotācijas pašvaldībām – 2014.gads”.Lai nodrošinātu mērķdotācijas finansējuma sadali atbilstoši noteikumiem Nr.1616, Nr.523, Nr.382 un Nr.825, nepieciešama finansējuma pārdale starp resora "62. Mērķdotācijas pašvaldībām" programmām, tai skaitā samazinot finansējumu 1 621 830 euro apmērā programmā 05.00.00 "Mērķdotācijas pašvaldībām — pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām" un palielinot finansējumu 1 338 539 euro apmērā programmā 01.00.00 "Mērķdotācijas izglītības pasākumiem" un 283 291 euro apmērā programmā 10.00.00 "Mērķdotācijas pašvaldībām — pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām". Pārdale skaidrojama sakarā ar aprēķina veikšanu atbilstoši aktuālajam izglītojamo skaitam (t.sk. sadalījumam pa klasēm, izglītības programmām un.tml) un pedagogu likmju skaitam, kas ieguvuši kvalitātes pakāpes - saskaņā ar informāciju uz 27.maiju, kā arī tam, ka piešķirtais finansējums zemākās mēnešalgas likmes celšanai no 2014.gada 1.septembra tika ieplānots programmā 05.00.00 "Mērķdotācijas pašvaldībām - pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām" un tagad atbilstoši aktuālajam izglītojamo skaitam pārdalīts atbilstošajās programmās.Projektā paredzēts, ka rīkojums “Par mērķdotāciju sadalījumu pašvaldībām – pašvaldību izglītības iestādēm 2014.gadam” stāsies spēkā ar 2014.gada 1.septembri, tādējādi tiks atzīts par spēku zaudējušu Ministru kabineta 2013.gada 16.decembra rīkojums Nr.636 “Par mērķdotāciju sadalījumu pašvaldībām – pašvaldību izglītības iestādēm 2014.gadam” (Latvijas Vēstnesis, 2013, 247.nr.). |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldību vispārējās pamatizglītības un vispārējās vidējās izglītības iestāžu, speciālās izglītības iestāžu, profesionālās izglītības iestāžu, interešu izglītības iestāžu, speciālo pirmsskolas izglītības iestāžu un bērnu no piecu gadu vecuma izglītošanā nodarbinātie pedagogi, aptuveni 32 tūkstoši. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Izglītības un zinātnes ministrija, Latvijas Pašvaldību savienība, Latvijas Izglītības un zinātnes darbinieku arodbiedrība, Latvijas izglītības vadītājuasociācija. |
| Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to noteikumu projekta izpilde neietekmēs institūciju cilvēkresursus. |
| Cita informācija | Nav |

*Anotācijas III, IV, V un VI sadaļa – projekts šīs jomas neskar.*

Izglītības un zinātnes ministre I.Druviete

Vizē: Valsts sekretāres vietnieks –

Finanšu un nodrošinājuma departamenta direktors,

valsts sekretāres pienākumu izpildītājs E.Martinsons

07.08.2014.

756

I.Pavloviča,

67047860, initra.pavlovica@izm.gov.lv

L.Buceniece,

67047830, liga.buceniece@izn.gov.lv